fr hu hu hu hu hu hu hu hu hu hu fr hu hu hu hu fr hu hu hu hu de hu hu hu hu fr hu hu la hu hu en hu hu hu hu hu hu hu hu hbs_lat hu en en de en en hu fi hu pl hu en hu hu de hu hu hu hu hu hu hu hu hu hu hu
Appius Claudius Sabinus – Wikipédia
Appius Claudius Sabinus (Kr. e. 6. század? – Kr. e. 5. század) szabin származású római politikus, a patrícius Claudiusok nemzetségének második ismert tagja, a nemzetséget alapító Appius Claudius Sabinus Regillensis fia volt.
római szenátor (nem ismert – nem ismert)
consul (i. e. 471 – i. e. 471)
Kr. e. 504-ben Rómába települt és patríciussá fogadott apja Kr. e. 495-ben viselte a consuli rangot. Fia Kr. e. 487-ben részt vett a volscusok és aequusok elleni háborúban, ahol rendkívüli kegyetlenséggel járt el megfutamodó katonáival szemben. Kr. e. 486-ban apjával együtt tiltakozott Spurius Cassius Viscellinus földreform-javaslata ellen.
Kr. e. 482-ben pályázott először a méltóságra, de a néptribunusok megakadályozták a plebejusokkal szemben családjához hasonlóan ellenséges politikus megválasztását. Kr. e. 471-re végül mégis sikerült megválasztani, de nem sikerült megakadályoznia Volero Publilius néptribunus azon javaslatainak elfogadását, amelyek értelmében a comitia tributa szélesebb jogköröket kapott az államélet irányításában.
A hagyomány szerint a néptribunusok később perbe fogták, de még a per előtt öngyilkosságot követett el.
Fivére, Caius Claudius Sabinus később consuli, fia – akiről egyébként elképzelhető, hogy valójában vele azonos személy –, Appius Claudius Crassus pedig decemviri rangra emelkedett.
Aulus Postumius Albus Regillensis
Titus Verginius Tricostus Caeliomontanus
Publius Servilius Priscus Structus
Aulus Verginius Tricostus Caeliomontanus
Titus Veturius Geminus Cicurinus
Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867.
Elérhető a Michigani Egyetem Könyvtárának honlapján: I. kötet (A–D); II. kötet (E–N); III. kötet (O–Z).
Az ókori Róma portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Appius_Claudius_Sabinus&oldid=24042421”
Utoljára szerkesztve 2021. július 18., 12:32-kor
A lap utolsó módosítása: 2021. július 18., 12:32
A lap szövege CC BY-SA 3.0 alatt érhető el, ha nincs külön jelölve.